Številka: 012-30/2023-3340

Datum: 10. 7. 2023

Za izvršitev prvega odstavka 6. člena Pravilnika o pridobivanju nazivov v dejavnostih varstva kulturne dediščine (Uradni list RS, št. 47/18), Ministrstvo za kulturo objavlja

**Javno povabilo Ministrstva za kulturo za člane komisije za nazive v dejavnosti varstva kulturne dediščine – št.** **012-30/2023-3340**

Ministrstvo za kulturo poziva strokovne organizacije in strokovna društva v javnem interesu, da podajo predloge za člane komisije za nazive v dejavnosti varstva kulturne dediščine, in sicer za:

* muzejsko področje,
* konservatorsko področje,
* konservatorsko-restavratorsko področje.

Rok za oddajo prijav je do vključno 10. 8. 2023.

Uporabljeni izrazi, zapisani v moški spolni slovnični obliki, so uporabljeni kot nevtralni za moški in ženski spol.

Kandidat za člana komisije za nazive v dejavnosti varstva mora izpolnjevati naslednje pogoje:

* je seznanjen z vsebino Pravilnika o pridobivanju nazivov v dejavnostih varstva kulturne dediščine (Uradni list RS, št. 47/1818; v nadaljnjem besedilu: Pravilnik);
* je strokovnjak na področju varstva kulturne dediščine (muzejskem, konservatorskem ali konservatorsko-restavratorskem);
* ima izobrazbo, pridobljeno po študijskem programu druge stopnje oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven, ter najmanj naziv svetovalca in najmanj 15 let delovnih izkušenj s področja varstva;
* ima sposobnost objektivnega strokovnega argumentiranja in pisnega izražanja v slovenskem jeziku;
* redno spremlja področje dela komisije.

Kandidat za člana komisije mora podati pisno prijavo, ki jo sestavljajo naslednji dokumenti:

* življenjepis (v Europass ali drugi obliki) s kratkim opisom delovnih izkušenj in referenc, iz katerih so razvidni strokovno poznavanje področja dela komisije in zahtevane delovne izkušnje s področja (dokazila so lahko bibliografija, strokovni naziv, objave, študije, monografije, priporočila ali druga relevantna dokazila za posamezno področje);
* kratko motivacijsko pismo (največ do 400 besed);
* izjava, da izpolnjuje pogoje za imenovanje (izjava je priloga 1 tega javnega povabila);
* izjava, s katero dovoljuje obdelavo in uporabo svojih osebnih podatkov, vendar izključno z namenom in v zvezi s postopkom imenovanja (priloga 2 tega javnega povabila);
* soglasje za imenovanje za člana komisije za nazive (priloga 3 tega javnega povabila).

Ministrica za kulturo (v nadaljnjem besedilu: ministrica) bo pri imenovanju deset članske komisije za nazive v dejavnosti varstva kulturne dediščine upoštevala strokovnost in nepristranskost, področje delovanja kandidatov v skladu z drugim odstavkom 7. člena Pravilnika (muzejsko, konservatorsko, konservatorsko-restavratorsko področje), uravnoteženo zastopanost po spolih ter skupen nabor strokovnih znanj in izkušenj.

Člani komisije so upravičeni do plačila za svoje delo, znesek plačila je odvisen od števila sej, števila kandidatov ter drugih dejavnikov, ki vplivajo na način in obseg dela.

Število, sestavo, trajanje mandata, naloge, način dela in financiranje komisije za nazive natančneje določa Pravilnika, ki je dosegljiv na tej [povezavi](http://www.pisrs.si/Pis.web/pregledPredpisa?id=PRAV13229).

**V** postopku javnega povabila ni možnosti vlaganja pravnih sredstev. Po imenovanju bodo imena in priimki članov komisije za nazive objavljeni na spletni strani Ministrstva za kulturo.

Kontaktna oseba za dodatna pojasnila v času uradnih ur Ministrstva za kulturo:

Irena Lačen Benedičič, podsekretarka, elektronski naslov: irena.lacen-benedicic@gov.si, telefon: (01) 400 7974.

Predlagatelj pošlje prijavo kandidata z vsemi navedenimi prilogami v zaprti ovojnici z označbo: »**Prijava za članstvo v komisiji za nazive v dejavnosti varstva kulturne dediščine – št. 012-30/2023-3340«** na naslov: Ministrstvo za kulturo, Maistrova 10, 1000 Ljubljana, **do vključno 10. 8. 2023**. Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom. Ob prijavi po elektronski pošti naj pošiljatelj označbo navede v vrstici »Zadeva«.

Vljudno vabljeni k oddaji predlogov.

 Dr. Asta Vrečko

 Ministrica za kulturo